Nr. 133 27. august 2020

Kunngerð um broyting í kunngerð um ástøðiliga fjarundirvísing av koyrinæmingum og útsetan av fyrstahjálparskeiði í ferðsluni vegna COVID-19

(Leingjan av tíðarskeiðnum fyri fjarundirvísing og leingjan av freistini hjá koyrinæmingum til at fara til koyriroynd og fáa koyrikort útskrivað, hóast teir ikki hava lokið fyrstahjálparskeið)

§ 1

Í kunngerð nr. 49 frá 17. apríl 2020 um ástøðiliga fjarundirvísing av koyrinæmingum og útsetan av fyrstahjálparskeiði í ferðsluni vegna COVID-19, verða gjørdar hesar broytingar:

**1.** Í § 2, stk. 1 verður “14. september 2020” broytt til: “31. desember 2020”.

**2.** Í § 3, stk. 1 verður “, sbr. tó stk. 2” strikað.

**3.** § 3, stk. 2 verður strikað.

§ 2

Henda kunngerð kemur í gildi dagin eftir, at hon er kunngjørd.

Fíggjarmálaráðið, 27. august 2020

**Jørgen Niclasen (sign.)**

landsstýrismaður

/ Bjarni Askham Bjarnason (sign.)